**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**  **NADLEŽNO TIJELO: Ministarstvo mora, prometa i infrastrukture**

**NAZIV POZIVA: Vraćanje u ispravno radno stanje infrastrukture i pogona u području prijevoza oštećenih u potresu na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Bjelovarsko-bilogorske županije i Koprivničko-križevačke županije nastalih kao posljedica serije potresa s epicentrom na području Sisačko-moslavačke županije počevši od 28. prosinca 2020.**

**ROK ZA PODNOŠENJE PP: 16.05.2022.**

**OZNAKA POZIVA: FSEU.MMPI.01**

**ROK ZA ODGOVOR NA PITANJE (UzP): 20.01.2022.**

**TIP NATJEČAJA:OTVORENI**

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **1** |
|  | **OBJAVA SVIH PITANJA/ODGOVORA IZ VERZIJE 1:** |  |
| **RB** | **DATUM ZAPRIMANJA PITANJA: 11.01.2022. godine** | **DATUM ODGOVORA NA PITANJE: 20.01.2022. godine** |
|  | U Uputama za prijavitelje pod stavkom 2.4. Broj projektnih prijedloga i ugovora o dodjeli bespovratnih financijskih sredstava po prijavitelju stoji:  Prijavitelj po Pozivu može podnijeti samo jednu projektnu prijavu sa aktivnostima (projektima) iz svoje nadležnosti, te se pojedinom korisniku bespovratna financijska sredstva mogu dodijeliti samo jednom za svako djelovanje te se isti troškovi ni u kakvim okolnostima ne smiju dvaput financirati iz proračuna Unije. Također, trošak koji je financiran iz nacionalnih javnih izvora ne može biti financiran iz proračuna Unije i obrnuto, izuzev okolnosti navedenih pod točkom 1.6. Dvostruko financiranje ovih Uputa.  Što se podrazumijeva pod „jednom za svako djelovanje“? | Pod pojmom „jednom za svako djelovanje“ misli se da se sredstva za projekt ne smiju dodijeliti dva puta kako je navedeno u točki 1.6. Dvostruko financiranje Uputa za prijavitelje.  „Prijavitelj ne smije tražiti/primiti sredstva iz drugih javnih izvora za troškove koji će biti nadoknađeni u sklopu podnesenog projektnog prijedloga, odnosno za financiranje odabrane operacije. Dvostrukim financiranjem se ne smatraju vlastita javna sredstva Prijavitelja kojim su se podmirili već nastali troškovi niti trošak koji je financiran iz nacionalnih javnih izvora, a koji se prijavljuju za nadoknadu u sklopu projektnog prijedloga.  U slučaju da se ustanovi dvostruko financiranje projekta, Prijavitelj/Korisnik će morati vratiti iznos bespovratnih financijskih sredstava koji odgovara primljenom iznosu bespovratnih financijskih sredstava za trošak za koji se utvrdi da je predmet dvostrukog financiranja“. |
|  | U Uputama za prijavitelje pod stavkom 5.2. Nabava stoji „Korisnik, obveznik Zakona o javnoj nabavi, primjenjuje Zakon o javnoj nabavi (Narodne novine, br. 120/16) na postupke nabave u okviru operacije.“  Primjenjuju li se pragovi postupaka prema istom Zakonu ili prema Pravilnik o provedbi postupaka nabave roba, usluga i radova za postupke obnove | Javni naručitelji u kontekstu ovog Poziva primjenjuju Zakon o javnoj nabavi (NN 120/16), dok se primjena Pravilnika o provedbi nabave roba, usluga i radova za postupke obnove (NN 126/2021) treba razmotriti u svakom pojedinačnom slučaju, uzevši u obzir prirodu zgrade koja se obnavlja i vrijednost obnove. Pri tome je potrebno uzeti u obzir odredbe Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (NN 102/20, 10/21, 117/21) koje definiraju primjenu Zakona (a samim time i primjenjivost Pravilnika), posebice članak 3. stavak 17.:  „*17. zgrada je zatvorena i/ili natkrivena građevina namijenjena boravku ljudi odnosno smještaju životinja, biljaka i stvari koja je oštećena ili uništena potresom iz članka 1. stavka 1. ovoga Zakona, pri čemu se zgradom ne smatra pojedinačna građevina unutar sustava infrastrukturne građevine.“.* |
|  | **VERZIJA:** | **1** |
|  | **OBJAVA SVIH PITANJA/ODGOVORA IZ VERZIJE 1:** |  |
| **RB** | **DATUM ZAPRIMANJA PITANJA: 12.01.2022. godine** | **DATUM ODGOVORA NA PITANJE: 20.01.2022. godine** |
|  | Točka 2.4. kaže da prijavitelj može podnijeti jednu projektnu prijavu sa aktivnostima iz svoje nadležnosti.  Znači li to da potencijalni prijavitelj mora podnijeti jednu prijavu sa svim projektima-klizišta, mostovi, ceste?  Ili jedan objekt/lokacija je jedan projekt? | Prijavitelj mora prijaviti jednu prijavu sa svim projektima (klizišta, mostovi, ceste, itd) uz napomenu da svaka aktivnost (projekt) mora zadovoljiti sve uvjete propisane pozivom, tj. točkama 2.6. Prihvatljivost operacije i 5.1. Razdoblje provedbe operacije. |